<diacritize> Nigba ti o se, inu bi ebora yii o si pinnu ati fi ara re han bi ebora, o yi pada o di kinniun. Igba ti baba mi naa ki i si i se omode ode, oun naa hu iwa agbalagba, o mu eeso igi ti egbon iyawo re fun un, o so o si enu, oun naa si yipada o di kinniun, kinniun si bere si ba kinniun ja, gbogbo igbo n bu ramuramu: awon ebora Igbo Olodumare si n sare kiri. Nigba ti o se, ebora yi pada o di ojola, Olowo-aye naa yi pada o di ojola, ojola si bere si ba ojola ja, gbogbo igbo n ke bi eran, ijangbon si gba Igbo Olodumare kan-kan. Bee ni won bere si yi pada si oniruuru nkan titi won fi di ejo oka. Sugbon ki Anjannu-iberu too yi pada kuro ninu eyiini, Olowo-aye yi pada o di erin, nigba ti erin si fi owo-ija re mu oka ni atari, o fo o yanmuyanmu. Bee ni baba mi ri ehin onibode yii, ija naa si di owe kaa kiri aye ni akoko igba naa. Sibesibe, titi di oni olonii, awon agbalagba ki i yee soro ija ibode Igbo Olodumare yii, nitori ibe ni awon onija gbe di oka, tiwon di ere, ti won si di ajanaku baba eranko. <yor>Nígbà tí ó ṣe, inú bí ẹbọra yìí ó sì pinnu àti fi ara rẹ hàn bí ẹbọra, ó yí padà ó di kìnnìún. Ìgbà tí bàbá mi náà kì í sì í ṣe ọmọdé ọdẹ, òun náà hu ìwà àgbàlagbà, ó mú èèso igi tí ẹgbọn ìyàwó rẹ fún un, ó sọ ọ sí ẹnu, òun náà sì yípadà ó di kìnnìún, kìnnìún sì bẹrẹ sí bá kínnìún jà, gbogbo igbó ń bú ramúramú: àwọn ẹbọra Igbó Olódùmarè sì ń sáré kiri. Nígbà tí ó ṣe, ẹbọra yí padà ó di òjòlá, Olówó-ayé náà yí padà ó di òjòla, òjòlá sì bẹrẹ sí bá òjòlá jà, gbogbo igbó ń ké bí ẹran, ìjàngbọn sì gba Igbó Olódùmarè kan-kan. Bẹẹ ni wọn bẹrẹ si yí padà sí onírúurú ǹkan títí wọn fi di ejò ọkà. Ṣùgbọn kí Àǹjànnú-ìbẹrù tóó yí padà kúrò nínú èyìínì, Olówó-ayé yí padà ó di erin, nígbà tí erin sì fi ọwọ-ìjà rẹ mú ọká ni àtàrí, ó fọ ọ yánmúyánmú. Bẹẹ ni bàbá mi ri ẹhìn oníbodè yìí, ìjà náà si di òwe káà kiri ayé ni àkókò ìgbà náà. Síbẹsíbẹ, títí di oní olónìí, àwọn àgbàlagbà kì í yéé sọrọ ìjà ibodè Igbó Olódùmarè yìí, nítorí ibẹ ni àwọn oníjà gbé di ọká, tíwọn di erè, ti wọn sì di àjànàkú bàbá ẹranko. 